CELEX: 32008D0424
Language: bg
Date: 2008-06-06 00:00:00
Title: 2008/424/ЕО: Решение на Комисията от 6 юни 2008 година относно защитните мерки във връзка с високопатогенна инфлуенца по птиците от субтип H7 в Обединеното кралство (нотифицирано под номер C(2008) 2666)

7.6.2008   
            
            
               BG
            
            
               Официален вестник на Европейския съюз
            
            
               L 149/81
            
         
      РЕШЕНИЕ НА КОМИСИЯТА
   
   от 6 юни 2008 година
   относно защитните мерки във връзка с високопатогенна инфлуенца по птиците от субтип H7 в Обединеното кралство
   (нотифицирано под номер C(2008) 2666)
   (само текстът на английски език е автентичен)
   (2008/424/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
   като има предвид, че:
   
               (1)
            
            
               Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (3) установява превантивни мерки, свързани с надзора и ранното откриване на инфлуенцата по птиците, както и минималните мерки за борба, които следва да се прилагат в случай на огнище на инфлуенца по домашните птици или други птици, отглеждани в затворени помещения. Посочената директива предвижда създаването на предпазни и надзорни зони в случай на поява на огнище на високопатогенна инфлуенца по птиците.
            
         
               (2)
            
            
               На 4 юни 2008 г. Обединеното кралство нотифицира Комисията за потвърдено огнище на високопатогенна инфлуенца по птиците от субтип H7 в стопанство за домашни птици на негова територия и незабавно предприе необходимите мерки съгласно Директива 2005/94/ЕО, включително създаването на предпазни и надзорни зони.
            
         
               (3)
            
            
               Комисията разгледа внимателно посочените мерки съвместно с Обединеното кралство и е удовлетворена от факта, че границите на зоните, установени от компетентния орган в тази държава-членка, са на достатъчно разстояние от действителното местоположение на огнището на зараза.
            
         
               (4)
            
            
               Необходимо е, за да се предотвратят излишни смущения в търговията в рамките на Общността и за да се избегне рискът от създаването на неоправдани пречки за търговията от страна на трети държави, тези зони в Обединеното кралство да бъдат незабавно описани на равнището на Общността.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Настоящото решение се отнася до предпазните и надзорни зони, установени от компетентния орган в Обединеното кралство вследствие на потвърдено огнище на високопатогенна инфлуенца по птиците от субтип H7 в стопанство за домашни птици в графство Оксфордшир, за което Комисията беше нотифицирана от посочената държава-членка на 4 юни 2008 г.
   Обединеното кралство гарантира, че предпазните и надзорните зони, установени в съответствие с член 16, параграф 1 от Директива 2005/94/ЕО включват поне зоните, описани в част А и част Б от приложението към настоящото решение.
   Член 2
   Настоящото решение се прилага до 28 юни 2008 година.
   Член 3
   Адресат на настоящото решение е Обединеното кралство Великобритания и Северна Ирландия.
   
      Съставено в Брюксел на 6 юни 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 395, 30.12.1989 г., стр. 13. Директива, последно изменена с Директива 2004/41/ЕО на Европейския парламент и на Съвета (ОВ L 157, 30.4.2004 г., стр. 33); поправена версия (ОВ L 195, 2.6.2004 г., стр. 12).
   
      (2)  ОВ L 224, 18.8.1990 г., стр. 29. Директива, последно изменена с Директива 2002/33/ЕО на Европейския парламент и на Съвета (ОВ L 315, 19.11.2002 г., стр. 14).
   
      (3)  ОВ L 10, 14.1.2006 г., стр. 16.
   
      ПРИЛОЖЕНИЕ
      ЧАСТ А
      Предпазна зона, посочена в член 1
      
                  ISO код на страната
               
               
                  Държава-членка
               
               
                  Код
                  (ако е наличен)
               
               
                  Наименование
               
            
                  UK
               
               
                  Обединеното Кралство
               
               
                  00201
               
               
                  Зона, обхващаща тази част от графствата Оксфордшир и Уоруикшир по границата и в кръг с радиус от 3,215 километра, чийто център е координатната точка SP36412 42196 (1).
               
            
         
      ЧАСТ Б
      Надзорна зона, посочена в член 1
      
                  ISO код на страната
               
               
                  Държава-членка
               
               
                  Код
                  (ако е наличен)
               
               
                  Наименование
               
            
                  UK
               
               
                  Обединеното Кралство
               
               
                  00201
               
               
                  Зона, обхващаща тази част от графствата Оксфордшир и Уоруикшир по границата и в кръг с радиус от 10,215 километра, чийто център е координатната точка SP36412 42196 (2).
               
            
         (1)  Координатните точки са тези на серията Ordnance Survey Landranger с мащаб 1:50 000.
      
         (2)  Координатните точки са тези на серията Ordnance Survey Landranger с мащаб 1:50 000.